2011R0208 — MT — 23.09.2011 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B REGOLAMENT TAL-KUMMISSJONI (UE) Nru 208/2011 tat-2 ta’ Marzu 2011 li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill u r-Regolamenti tal-Kummissjoni (KE) Nru 180/2008 u (KE) Nru 737/2008 dwar listi u ismijiet tal-laboratorji ta’ referenza tal-UE (Test b’relevanza għaż-ŻEE) (ĠU L 058, 3.3.2011, p.29)

Emendat bi:









▼B

REGOLAMENT TAL-KUMMISSJONI (UE) Nru 208/2011

tat-2 ta’ Marzu 2011

li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill u r-Regolamenti tal-Kummissjoni (KE) Nru 180/2008 u (KE) Nru 737/2008 dwar listi u ismijiet tal-laboratorji ta’ referenza tal-UE

(Test b’relevanza għaż-ŻEE)







IL-KUMMISSJONI EWROPEA Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ equidae ( 1 ), u b’mod partikolari l-Artikolu 19(iv) tagħha, Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare ( 2 ) tal-annimali, u b’mod partikolari l-Artikolu 32(5) tiegħu, Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġijiet tas-saħħa tal-annimali għall-annimali tal-akwakultura u l-prodotti tagħhom, u dwar il-prevenzjoni u l-kontroll ta’ ċertu mard fl-annimali akkwatiċi ( 3 ), u b’mod partikolari l-Artikolu 55(1) tagħha, Billi: (1) Ir-Regolament (KE) Nru 882/2004 jistabbilixxi l-ħidmiet, id-dmirijiet u r-rekwiżiti ġenerali għal-laboratorji ta’ referenza tal-Komunità għall-ikel u l-għalf u għas-saħħa tal-annimali u l-annimali ħajjin. Il-laboratorji ta’ referenza tal-Komunità għall-ikel u l-għalf huma mniżżla fil-Parti I u dawk għas-saħħa tal-annimali u l-annimali ħajjin huma mniżżla fil-Parti II tal-Anness VII ta’ dak ir-Regolament. (2) Skont ir-Regolament tal-Kummissjoni (KE) Nru 180/2008 tat-28 ta’ Frar 2008 li jikkonċerna l-laboratorju ta’ referenza tal-Komunità għall-mard tal-ekwini għajr għall-marda Afrikana taż-żwiemel u li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill ( 4 ) l-Agence Française de Sécurité Sanitaire des Aliments(AFSSA) bil-laboratorji ta’ riċerka tagħha għall-patoloġija u ż-żoonożi tal-annimali u għall-patoloġija u l-mard tal-ekwini, fi Franza, hija b’dan innominata bħala l-laboratorju ta’ referenza tal-Komunità għal mard tal-ekwini għajr għall-marda Afrikana taż-żwiemel. (3) Skont ir-Regolament tal-Kummissjoni (KE) Nru 737/2008 tat-28 ta’ Lulju 2008 li jaħtar il-laboratorji Komunitarji ta’ referenza għall-mard tal-krustaċji, ir-rabja u t-tuberkolożi tal-ifrat, li jistipula responsabbiltajiet u ħidmiet supplementari għal-laboratorji ta’ referenza Komunitarja għar-rabja u t-tuberkolożi tal-ifrat u li jemenda l-Anness VII tar-Regolament (KE) Nru 882/2004 tal-Parlament Ewropew u tal-Kunsill ( 5 ), l-Agence Française de Sécurité Sanitaire des Aliments(AFSSA) hija b’dan innominata bħala l-laboratorju ta’ referenza tal-Komunità għal mard tar-rabja. (4) Franza u d-Danimarka infurmaw uffiċjalment lill-Kummissjoni bit-tibdiliet relatati mal-isem tal-laboratorji msemmija f’dawk ir-Regolamenti. Barra minn hekk, wara li daħal fis-seħħ it-Trattat ta’ Lisbona, il-laboratorji msemmija fl-Anness VII tar-Regolament (KE) Nru 882/2004, dawk li qabel kienu msejħa bħala “laboratorji ta’ referenza tal-Komunità” għandhom issa jiġu msejħa bħala “laboratorji ta’ referenza tal-Unjoni Ewropea (UE)”. (5) Huwa importanti li l-lista ta’ laboratorji ta’ referenza stabbilita fir-Regolamenti (KE) Nru 882/2004, (KE) Nru 180/2008 u (KE) Nru 737/2008 tinżamm aġġornata. Għalhekk dawk ir-Regolamenti għandhom jiġu emendati skont dan. (6) Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, Billi: ADOTTAT DAN IR-REGOLAMENT:







Artikolu 1

L-Anness VII tar-Regolament (KE) Nru 882/2004 huwa mibdul bit-test fl-Anness ta’ dan ir-Regolament.

Artikolu 2

Fir-Regolament (KE) Nru 180/2008, l-Artikolu 1 jinbidel b’li ġej:

“Artikolu 1

1. L-Agence nationale de sécurité sanitaire de l’alimentation, de l’environnement et du travail (ANSES) bil-laboratorji tagħha għas-saħħa tal-annimali u għall-mard tal-ekwini, fi Franza hija b’dan innominata bħala l-Laboratorju ta’ Referenza tal-UE għall-mard tal-ekwini għajr għall-marda Afrikana taż-żwiemel mill-1 ta Lulju 2008 sat-30 ta’ Ġunju 2013.

2. Il-funzjonijiet, ħidmiet u l-proċeduri rigward il-kollaborazzjoni mal-laboratorji responsabbli għad-dijanjosi ta’ mard li jittieħed tal-equidae fl-Istati Membri tal-Laboratorju ta’ Referenza tal-UE msemmija fil-paragrafu 1 huma stipulati fl-Anness ta’ dan ir-Regolament.”

Artikolu 3

L-ewwel paragrafu tal-Artikolu 2 tar-Regolament (KE) Nru 737/2008, huwa mibdul b’dan li ġej:

“Il-Laboratoire de la rage et de la faune sauvage de Nancy tal-Agence nationale de sécurité sanitaire de l’alimentation, de l’environnement et du travail (ANSES), fi Franza huwa b’dan innominat bħala l-laboratorju ta’ referenza tal-UE għall-mard tar-rabja mill-1 ta Lulju 2008 sat-30 ta’ Ġunju 2013.”

Artikolu 4

Dan ir-Regolament għandu jidħol fis-seħħ fl-20 jum wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









ANNESS

L-Anness VII tar-Regolament (KE) Nru 882/2004 qiegħed jiġi mibdul b’dan li ġej:









“ANNESS VII

LABORATORJI TA’ REFERENZA TAL-UNJONI EWROPEA (UE)

(Qabel imsejħa bħala ‘LABORATORJI TA’ REFERENZA TAL-KOMUNITÀ’)

I. LABORATORJI TA’ REFERENZA TAL-UE GĦALL-GĦALF U L-IKEL

1. Laboratorju ta’ referenza tal-UE għall-ħalib u l-prodotti tal-ħalib

ANSES — Laboratoire de sécurité des aliments

Maisons-Alfort

France

2. Laboratorji ta’ referenza tal-UE għall-analiżi u l-ittestjar taż-żoonożi (salmonella)

Rijksinstituut voor Volksgezondheid en Milieu (RIVM)

Bilthoven

The Netherlands

3. Laboratorju ta’ referenza tal-UE għall-monitoraġġ tal-biotossini marini

Agencia Española de Seguridad Alimentaria (AESA)

Vigo

Spain

4. Laboratorju ta’ referenza tal-UE għall-monitoraġġ tal-kontaminazzjoni virali u batterjoloġika tal-molluski bivalvi

The laboratory of the Centre for Environment, Fisheries and Aquaculture Science (Cefas)

Weymouth

United Kingdom

5. Laboratorju ta’ referenza tal-UE għal-Listeria monocytogenes

ANSES - Laboratoire de sécurité des aliments

Maisons-Alfort

France

6. Laboratorju ta’ referenza tal-UE għall-iStaphylococci Koagulażi-pożittivi, inkluż l-iStaphylococccus aureus

ANSES - Laboratoire de sécurité des aliments

Maisons-Alfort

France

7. Il-laboratorju ta’ referenza tal-UE għall-Escherichia coli, inkluż il-Verotoxigenic E. coli(VTEC)

Istituto Superiore di Sanità (ISS)

Roma

Italy

8. Laboratorju ta’ referenza tal-UE għall-Campylobacter

Statens Veterinärmedicinska Anstalt (SVA)

Uppsala

Sweden

9. Laboratorju ta’ referenza tal-UE għall-parassiti (partikolarment it-Trichinella, l-Echinococcus u l-Anisakis)

Istituto Superiore di Sanità (ISS)

Roma

Italy

10. Laboratorju ta’ referenza tal-UE għar-reżistenza antimikrobika

Fødevareinstituttet

Danmarks Tekniske Universitet

København

Denmark

11. Laboratorju ta’ referenza tal-UE għall-proteini tal-annimali fl-għalf

Centre wallon de recherches agronomiques (CRA-W)

Gembloux

Belgium

12. Laboratorju ta’ referenza tal-UE għar-residwi mill-mediċini veterinarji u kontaminanti fl-ikel li joriġina mill-annimali

(a) Għar-residwi elenkati fl-Anness I, il-Grupp A(1), (2), (3) u (4), il-Grupp B 2(d) u l-Grupp B 3(d) tad-Direttiva 96/23/KE: Rijksinstituut voor Volksgezondheid en Milieu (RIVM) Bilthoven The Netherlands

(b) Għar-residwi elenkati fl-Anness I, il-Grupp B (1) u B (3)(e) tad-Direttiva 96/23/KE u l-carbadox u l-olaquindox: ANSES – Laboratoire de Fougères France

(c) Għar-residwi elenkati fl-Anness I, il-Grupp A (5) u il-Grupp B (2)(a), (b), (e) tad-Direttiva 96/23/KE: Bundesamt für Verbraucherschutz und Lebensmittelsicherheit (BVL) Berlin Germany

(d) Għar-residwi elenkati fl-Anness I, il-Grupp B (3)(c) tad-Direttiva 96/23/KE: Istituto Superiore di Sanità Roma Italy

13. Laboratorju ta’ referenza tal-UE għall-enċefalopatija sponġiformi li tinxtered (TSEs)

Il-laboratorju msemmi fl-Anness X, il-Kapitolu B tar-Regolament (KE) Nru 999/2001:

The Veterinary Laboratories Agency

Addlestone

United Kingdom

14. Laboratorju ta’ referenza tal-UE għal addittivi għall-użu fin-nutriment tal-annimali

Il-laboratorju msemmi fl-Anness II tar-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu f’nutriment għall-annimali ( 6 ):

The Joint Research Centre of the European Commission

Geel

Belgium

15. Laboratorju ta’ referenza tal-UE għall-organiżmi ġenetikament modifikati (GMOs)

Il-laboratorju msemmi fl-Anness li jinsab mar-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf ġenetikament modifikat ( 7 ):

The Joint Research Centre of the European Commission

Ispra

Italy

16. Laboratorju ta’ referenza tal-UE għall-materjal maħsub biex jiġi f’kuntatt ma’ oġġetti tal-ikel

The Joint Research Centre of the European Commission

Ispra

Italy

17. Laboratorji ta’ referenza tal-UE għar-residwi mill-pestiċidi

(a) Ċereali u għalf: Fødevareinstituttet Danmarks Tekniske Universitet København Denmark

(b) Ikel li joriġina mill-annimali u prodotti b’kontenut ta’ xaħam għoli: Chemisches und Veterinäruntersuchungsamt (CVUA) Freiburg Freiburg Germany

(c) Frott u ħaxix, inklużi l-prodotti għall-użu fid-dar b’kontenut għoli ta’ ilma u kontenut għoli ta’ aċdu: Laboratorio Agrario de la Generalitat Valenciana (LAGV) Burjassot-Valencia Spain Grupo de Residuos de Plaguicidas de la Universidad de Almería (PRRG) Almería Spain

(d) Metodi għal residwi singoli: Chemisches und Veterinäruntersuchungsamt (CVUA) Freiburg Fellbach Germany

18. Laboratorju ta’ referenza tal-UE għall-metalli tqal fl-għalf u fl-ikel

The Joint Research Centre of the European Commission

Geel

Belgium

19. Laboratorju ta’ referenza tal-UE għall-Mycotoxins

The Joint Research Centre of the European Commission

Geel

Belgium

20. Laboratorju ta’ referenza tal-UE għall-Idrokarbonji Poliċikliċi Aromatiċi (PAH)

The Joint Research Centre of the European Commission

Geel

Belgium

21. Laboratorju ta’ referenza tal-UE għad-dijossini u l-PCBs fl-għalf u fl-ikel

Chemisches und Veterinäruntersuchungsamt (CVUA) Freiburg

Freiburg

Germany

II. LABORATORJI TA’ REFERENZA TAL-UE GĦAS-SAĦĦA TAL-ANNIMALI U ANNIMALI ĦAJJIN

1. Il-laboratorju ta’ referenza tal-UE għad-deni klassiku tal-ħnieżer

Il-laboratorju msemmi fid-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tad-deni klassiku tal-ħnieżer ( 8 ).

2. Laboratorju ta’ referenza tal-UE għall-marda Afrikana taż-żwiemel

Il-laboratorju msemmi fid-Direttiva tal-Kunsill 92/35/KEE tad-29 ta’ April 1992 li tistabbilixxi r-regoli ta’ kontroll u miżuri biex tkun miġġielda l-marda Afrikana taż-żwiemel ( 9 ).

3. Il-laboratorju ta’ referenza tal-UE għall-influwenza tat-tjur

Il-laboratorju msemmi fid-Direttiva tal-Kunsill 2005/94/KE tal-20 ta’ Diċembru 2005 dwar il-miżuri tal-Komunità għall-kontroll tal-influwenza tat-tjur u li tħassar id-Direttiva 92/40/KEE ( 10 ).

4. Laboratorju ta’ referenza tal-UE għall-marda Newcastle

Il-laboratorju msemmi fid-Direttiva tal-Kunsill 92/66/KE tal-14 ta’ Lulju 1992 li tintroduċi miżuri tal-Komunità għal kontroll tal-marda Newcastle ( 11 ).

5. Laboratorju ta’ referenza tal-UE għall-marda vesikulari tal-ħnieżer

Il-laboratorju msemmi fid-Direttiva tal-Kunsill 92/119/KEE tas-17 ta’ Diċembru 1992 li tintroduċi miżuri ġenerali tal-Komunità għall-kontroll ta’ ċertu mard tal-annimali u l-miżuri speċifiċi relatati mal-marda vesikulari tal-ħnieżer ( 12 ).

6. Laboratorju ta’ referenza tal-UE għall-mard tal-ħut

Veterinærinstituttet

Afdeling for Fjerkræ, Fisk og Pelsdyr

Danmarks Tekniske Universitet

Aarhus

Denmark

7. Laboratorju ta’ referenza tal-UE għall-mard tal-molluski

Ifremer – Institut français de recherche pour l’exploitation de la mer

La Tremblade

France

8. Laboratorju ta’ referenza tal-UE għall-monitoraġġ tal-effettività tat-tilqima kontra r-rabja

Il-laboratorju msemmi fid-Deċiżjoni tal-Kunsill 2000/258/KEE tal-20 ta’ Marzu 2000 li tinnomina istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta’ testijiet seroloġiċi biex issegwi l-effettività tat-tilqima kontra r-rabja ( 13 ).

9. Laboratorju ta’ referenza għall-UE għall-bluetongue

Il-laboratorju msemmi fid-Direttiva tal-Kunsill 2000/75/KE tal-20 ta’ Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue ( 14 ).

10. Laboratorju ta’ referenza tal-UE għad-deni Afrikan tal-ħnieżer

Il-laboratorju msemmi fid-Direttiva tal-Kunsill 2002/60/KE tas-27 ta’ Ġunju 2002 li tistabbilixxi miżuri speċifiċi għall-kontroll tad-deni Afrikan tal-ħnieżer u temenda d-Direttiva 92/119/KEE dwar il-marda Teschen u d-deni Afrikan tal-ħnieżer ( 15 ).

11. Laboratorju ta’ referenza tal-UE għaż-żooteknika

Il-laboratorju msemmi fid-Deċiżjoni tal-Kunsill 96/463/KE tat-23 ta’ Lulju 1996 li taħtar il-korp ta’ referenza responsabbli biex jikkollabora ħalli jagħmel l-istess il-metodi tal-ittestjar u l-evalwazzjoni tar-riżultati għal annimali ta’ razza pura [għat-tnissil] tal-ispeċi tal-bovini ( 16 ).

12. Laboratorju ta’ referenza tal-UE għall-marda tal-ilsien u d-dwiefer

Il-laboratorju msemmi fid-Direttiva tal-Kunsill 2003/85/KE tad-29 ta’ Settembru 2003 dwar miżuri tal-Komunità fuq il-kontroll tal-marda tal-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u 91/665/KEE u temenda d-Direttiva 92/46/KEE ( 17 ).

13. Laboratorju ta’ referenza tal-UE għall-bruċellożi

ANSES – Laboratoire de santé animale

Maisons-Alfort

France

14. Il-laboratorju ta’ referenza tal-UE għal mard tal-ekwini għajr għall-marda Afrikana taż-żwiemel

ANSES – Laboratoire de santé animale/Laboratoire de pathologie équine

Maisons-Alfort

France

15. Laboratorju ta’ referenza tal-UE għall-mard tal-krustaċji

Centre for Environment, Fisheries & Aquaculture Science (Cefas)

Weymouth

United Kingdom

16. Laboratorju ta’ referenza tal-UE għar-rabja

ANSES – Laboratoire de la rage et de la faune sauvage de Nancy

Malzeville

France

17. Laboratorju ta’ referenza tal-UE għat-tuberkolożi tal-ifrat

VISAVET - Laboratorio de vigilancia veterinaria, Facultad de Veterinaria, Universidad Complutense de Madrid

Madrid

Spain

▼M1

18. Laboratorju ta’ referenza tal-UE għas-saħħa tan-naħal

ANSES - Sophia-Antipolis Laboratory

Sophia-Antipolis

Franza”